เป็นไตเรื้อรังระยะที่ 4 ยกของหนักเกิดอาการปวดหลัง ควรทานยากลุ่มไหนคะที่ไม่เป็นอันตรายต่อการทำงานของไต
สวัสดีค่ะ การมีไตเสื่อมในระดับที่ 4 นั้นถือว่าเสื่อมค่อนข้างมากแล้วแนะนำพบแพทย์เพื่อหาสาเหตุของไตเสื่อม และแก้ไขหรือชะลอสาเหตุนั้นๆให้ได้นานที่สุดค่ะ ไม่ซื้อยามารับประทานเองโดยไม่ได้ปรึกษาแพทย์ โดยเฉพาะอย่างยิ่งยาแก้อักเสบ เพราะยาในกลุ่มนี้มีผลทำลายไตทำให้ไตเสื่อมได้เร็วขึ้น หรือเกิดไตวายเฉียบพลันขึ้นมาได้ ดื่มน้ำในปริมาณที่พอดีประมาณ 1-2 ลิตรต่อวันสังเกตอาการปัสสาวะออกน้อยหรือตัวบวมซึ่งอาจเป็นอาการบ่งบอกของไตวายเฉียบพลัน ควรรีบไปพบแพทย์